**Hande Eslen-Ziya** (1976) er en tyrkisk sosialpsykolog og sosiolog som er professor i sosiologi ved Universitetet i Stavanger. Hennes faglige arbeid ligger i skjæringsfeltet mellom psykologi, sosiologi og medievitenskap. Fra 2020 leder hun forskergruppen *Populisme, antikjønn og demokrati*, og er også tilknyttet Nettverk for tverrfaglig kjønnsforskning ved samme universitet. Hun har blant annet forsket på hvordan høyrepopulistiske ideologier, herunder antikjønnbevegelsen, skaper en alternativ «trollvitenskap»-diskurs.

Karriere
--------

Hun tok bachelorgrad i psykologi i 1997 og mastergrad i sosialpsykologi i 1999, begge ved Boğaziçiuniversitetet i Istanbul. Hun tok doktorgrad i sosiologi ved Det polske vitenskapsakademi i 2008 og en habilitasjon i sosiologi i Tyrkia i 2015. Hun har vært universitetslektor og førsteamanuensis i psykologi ved flere universiteter i Tyrkia, og var postdoktor ved Psykologisk institutt ved Universitetet i iKwaZulu-Natali i Sør-Afrika. Hun har også vært forsker og gjesteforsker ved University of Brighton. Hun ble universitetslektor ved Universitetet i Stavanger i 2015, førsteamanuensis i sosiologi samme sted i 2018 og professor i sosiologi i 2020.

I 2020 ble hun leder av UiS' nyetablerte forskergruppe *Populisme, antikjønn og demokrati*. Forskergruppen forsker på høyreorientert og venstreorientert populisme, antikjønnbevegelsen og dens virkning på demokratiet, og har en seminarrekke om disse temaene kalt «fringe talk series».

Eslen-Ziyas akademiske virke fokuserer på kjønn og sosiale ulikheter, transnasjonale organisasjoner, og sosiale bevegelser og aktivisme. Hun har blant annet forsket på illiberale regimers bruk av diskursive verktøy, særlig i Tyrkia. Hun forsker også på hvordan høyrepopulistiske ideologier som antikjønnbevegelsen skaper en alternativ «trollvitenskap»-diskurs, som skaper emosjonelle ekkokamre. Hun leder fra 2020 forskningsprosjektet *Fighting pandemics with enhanced risk communication*, finansiert av Norges forskningsråd.

Bibliografi
-----------

* 2017: *The Social Construction and Developmental Trajectories of Masculinities,* Istanbul Bilgi Universitesi Yayınları
* 2018: *Politics and Gender Identity in Turkey: Centralised Islam for Socio-Economic Control,* Routledge
* 2019: *The Aesthetics of Global Protest: Visual Culture and Communication*, Amsterdam University Press
* 2022: *Populism and Science in Europe*, Palgrave Macmillan

Referanser
----------

1. 1 2 3  «Populism, a necessary challenge for democracy?». *www.uis.no* **(engelsk)**. University of Stavanger. Besøkt 7. mai 2022. «The research group on populism, anti-gender and democracy at the University of Stavanger was established in 2020. We gather researchers across disciplines to study and conduct research on both right-wing and left-wing populism, anti-gender developments and its effects on democracy.»
2. ↑  «Senter for kjønnsstudier | Universitetet i Stavanger». *www.uis.no*. Besøkt 7. mai 2022.
3. ↑  Eslen-Ziya, Hande (16. september 2020). «Right-wing populism in New Turkey: Leading to all new grounds for troll science in gender theory». *HTS Teologiese Studies / Theological Studies*. 3 **(engelsk)**. 76. ISSN 2072-8050. doi:10.4102/hts.v76i3.6005. Besøkt 7. mai 2022.
4. ↑  «Ansattprofil #699: Hande Eslen Ziya». *www.uis.no* **(engelsk)**. University of Stavanger. Besøkt 7. mai 2022.

Eksterne lenker
---------------

* (no) Publikasjoner av Hande Eslen-Ziya i forskningsdokumentasjonssystemet CRIStin
* På Google Scholar

|  |  |
| --- | --- |
| Oppslagsverk/autoritetsdata | GND **·** ORCID **·** CRIStin
 |